На основу члана 99. Закона о планирању и изградњи („Сл. гласник РС“, бр. 72/09, 81/09-испр. 64/10-одлука УС, 24/11, 121/12, 42/13-одлука УС, 50/13- одлука УС, 98/13-одлука УС, 132/14, 145/14, 83/18, 31/19, 37/19 - др. закон, 9/20 и 52/21), члана 49. Одлуке о отуђењу, давању у закуп, прибављању и размени грађевинског земљишта у јавној својини општине Владичин Хан („Сл. гласник града Врања“, бр. 6/16, 43/16 и 28/17), члана 32. Закона о локалној самоуправи („Сл. гласник РС“ 129/07 и 83/14 - др. закон, 101/16-др. закон, 47/18 и 111/21 – др. закон) и чл. 15, 40. и 152. Статута општине Владичин Хан („Службени гласник града Врања“, бр. 4/2019 и 28/2022), Скупштина општине Владичин Хан, на седници одржаној дана 07.06.2023. године, донела је

**ОДЛУКУ О ОТУЂЕЊУ ГРАЂЕВИНСКОГ ЗЕМЉИШТА ИЗ ЈАВНЕ СВОЈИНЕ ОПШТИНЕ ВЛАДИЧИН ХАН**

**Члан 1**

Овом одлуком из јавне својине општине Владичин Хан отуђују се неизграђено грађевинско земљиште и то кп.бр. 3404/7 укупне површине 385 м2 уписана у лист непокретности бр. 118 КО Владичин Хан.

**Члан 2**

Непокретност из члана 1. ове одлуке отуђују се из јавне својине општине Владичин Хан најповољнијем понуђачу Милошу Младеновићу из Владичиног Хана, Ж.Ј.Шпанца 29А, по цени за укупну површину предметне парцеле у износу од 363.318,35 динара.

**Члан 3**

Ближа права и обавезе између општине Владичин Хан и Милоша Младеновића из Владичиног Хана, Ж.Ј.Шпанца 29А, регулисаће се Уговором о отуђењу грађевинског земљишта који ће се потписати након ступања на снагу ове одлуке и прибављања мишљења надлежног правобранилаштва.

**Члан 4**

У име општине Владичин Хан Уговор о отуђењу грађевинског земљишта потписаће председник општине или лице које он овласти.

**Члан 5**

Ова одлука ступа на снагу осмог дана од дана објављивања у "Службеном гласнику града Врања".

**СКУПШТИНА ОПШТИНЕ**

**ВЛАДИЧИН ХАН**

**БРОЈ: 06-56/5/23-I**

**ПРЕДСЕДНИЦА**

**Данијела Поповић**